CELEX: 32008R0508
Language: sl
Date: 2008-06-06 00:00:00
Title: Uredba Komisije (ES) št. 508/2008 z dne 6. junija 2008 o opredelitvi luščenega žitnega zrnja ter žitnega zrnja, obrušenega v kašo, ki se uporablja za dodeljevanje izvoznih nadomestil (Kodificirana različica)

7.6.2008   
            
            
               SL
            
            
               Uradni list Evropske unije
            
            
               L 149/55
            
         
      UREDBA KOMISIJE (ES) št. 508/2008
   z dne 6. junija 2008
   o opredelitvi luščenega žitnega zrnja ter žitnega zrnja, obrušenega v kašo, ki se uporablja za dodeljevanje izvoznih nadomestil
   (Kodificirana različica)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in posebnih določbah za nekatere kmetijske proizvode (Uredba o enotni SUT) (1), in zlasti prvega pododstavka člena 170 v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (EGS) št. 821/68 z dne 28. junija 1968 o opredelitvi luščenega žitnega zrnja ter žitnega zrnja, obrušenega v kašo, ki se uporablja za dodeljevanje izvoznih nadomestil (2), je bila večkrat in bistveno spremenjena (3). Zaradi jasnosti in racionalnosti bi bilo treba navedeno uredbo kodificirati.
            
         
               (2)
            
            
               Izvozno nadomestilo bi moralo upoštevati kakovost proizvoda, predelanega iz žita, za katerega se dodeljuje, da ne bi javna sredstva prispevala k izvozu blaga slabše kakovosti. Zato je treba sestaviti natančno opredelitev žitnega zrnja, upravičenega do nadomestila za „luščeno zrnje“, in za „zrnje, obrušeno v kašo“, ki se bo uporabljala v vsaki državi članici.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Za dodelitev izvoznih nadomestil je žitno zrnje, obrušeno v kašo, ter luščeno žitno zrnje tisto zrnje, ki ima značilnosti, naštete v Prilogi I.
   Člen 2
   Uredba (EGS) št. 821/68 se razveljavi.
   Sklici na razveljavljeno uredbo se upoštevajo kot sklici na to uredbo in se berejo v skladu s primerjalno tabelo v Prilogi III.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   Uporablja se od 1. julija 2008 dalje.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. junija 2008
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 299, 16.11.2007, str. 1. Uredba, kakor je bila nazadnje spremenjena z Uredbo (ES) št. 361/2008 (UL L 121, 7.5.2008, str. 1).
   
      (2)  UL L 149, 29.6.1968, str. 46. Uredba, kakor je bila nazadnje spremenjena z Uredbo (ES) št. 39/2007 (UL L 11, 18.1.2007, str. 11).
   
      (3)  Glej Prilogo II.
   
      PRILOGA I
      A.   OPREDELITEV „LUŠČENEGA ŽITNEGA ZRNJA“ (OLUŠČENEGA IN BREZ LUPINE) IN „ŽITNEGA ZRNJA, OBRUŠENEGA V KAŠO“
      I.   Luščeno zrnje vključuje oluščeno zrnje in zrnje brez lupine:
      
                  1.
               
               
                  Oluščeno žitno zrnje:
                  so gola žitna zrna z odstranjenim večjim delom plodovne lupine (perikarpa) ali plevnata žitna zrna (glej pojasnjevalne opombe k tarifni številki 10.03: žitna zrna), s katerih so odstranjene pleve, ki se tesno oprijemajo plodovne lupine (kakor na primer pri plevnatem ječmenu) ali ki obdajajo plodovno lupino tako trdno (kakor pri ovsu), da se z mlatenjem ne dajo ločiti od zrna itd.
               
            
                  2.
               
               
                  Zrnje brez lupine:
                  so zrna (pri ječmenu zrna z odstranjenimi plevami), ki imajo odstranjeno večino plodovne (perikarpa) in semenske lupine (testa).
               
            II.   „Žitno zrnje, obrušeno v kašo“ vključuje:
      
                  1.
               
               
                  Zrnje prvega razreda:
                  
                              (a)
                           
                           
                              zrnje, ki ustreza naslednji opredelitvi:
                              žitna zrna, obrušena v kašo, večinoma ječmenova zrna, ki imajo povsem odstranjene pleve, perikarp, kalček in pretežni del semenske lupine in alevronske plasti ter so enotne velikosti in na vseh straneh zaobljena; in
                           
                        
                              (b)
                           
                           
                              ki poleg tega izpolnjujejo naslednje zahteve:
                              
                                          (i)
                                       
                                       
                                          izenačenost zrn:
                                          
                                                      —
                                                   
                                                   
                                                      75 % zrn ne sme presegati 20 % dm (1),
                                                   
                                                
                                                      —
                                                   
                                                   
                                                      94 % zrn, seštetih postopoma med 3 % in 97 %, ne sme presegati 30 % dm (1),
                                                   
                                                
                                                      —
                                                   
                                                   
                                                      100 % zrn ne sme presegati 50 % dm (1);
                                                   
                                                
                                    
                                          (ii)
                                       
                                       
                                          določitev izenačenosti s sejalno analizo ob uporabi sit z okroglimi odprtinami.
                                       
                                    
                        
            
                  2.
               
               
                  Zrnje drugega razreda:
                  zrnje, ki ustreza opredelitvi pod II, 1, (a).
               
            B.   SEJALNA ANALIZA
      I.   Aparati
      
                  1.
               
               
                  Niz sit z okroglimi odprtinami (premer sita 200 mm, premer odprtin 4,0 do 1,0 mm, na razmakih po 0,25 mm).
               
            
                  2.
               
               
                  Sejalna priprava – sejanje je treba opraviti ročno; sejalni pripomočki (gumijaste kocke s stranico, dolgo 20 mm).
               
            
                  3.
               
               
                  Natančna tehtnica.
               
            II.   Metoda
      Navadno se ječmenova kaša preseje skozi šest različnih sit; niz sit se na vrhu in dnu zapre, sito z največjimi odprtinami mora biti zgoraj; zgornje in spodnje sito morata biti po sejanju prazni.
      Dva vzorca ječmenove kaše s preverjeno težo med 50 in 100 grami se najmanj pet minut sejeta ročno, ob pomoči gumijastih kock.
      Seje se tako, da se niz sit prime z rokami in se bolj ali manj horizontalno stresa 120 krat na minuto, pri čemer je pot vsakega tresljaja približno 70 mm. To gibanje naprej in nazaj se vsako minuto prekinja s trojnim krožnim gibom. Ostanki sejanja se stehtajo z natančnostjo 0,1 g in izrazijo v odstotkih stehtanega presejanega proizvoda kot cela števila, potem se izračuna povprečje.
      Povprečje odstotkov ostankov sejanja je treba sešteti postopoma, pri čemer se začne z vrednostjo 0 % za ostanek iz praznega sita z največjimi odprtinami. Sešteti odstotki (%) in velikosti odprtin v pripadajočih sitih se vrišejo v koordinatne osi na milimetrski papir, pri čemer (%) nanesemo na ordinato, premere odprtin v mm pa na absciso.
      Vrednost mediane (dm) je širina odprtine, izražena v stotinkah mm za (%) = 50, in se odčita iz grafa, ki ga dobimo tako, da točke med seboj povežemo s premicami (ravnimi črtami).
      
         (1)  dm = vrednost mediane, dobljena iz grafa rezultatov sejalne analize na točki, kjer je šlo 50 % proizvoda skozi sito.
   
   
      PRILOGA II
      Razveljavljena uredba s seznamom njenih zaporednih sprememb
      
                  Uredba Komisije (EGS) št. 821/68
               
               
                  (UL L 149, 29.6.1968, str. 46)
               
            
                  Uredba Komisije (EGS) št. 1634/71
               
               
                  (UL L 170, 29.7.1971, str. 13)
               
            
                  Uredba Komisije (ES) št. 39/2007
               
               
                  (UL L 11, 18.1.2007, str. 11)
               
            
   
      PRILOGA III
      Korelacijska tabela
      
                  Uredba (EGS) št. 821/68
               
               
                  Ta uredba
               
            
                  Člen 1
               
               
                  Člen 1
               
            
                  —
               
               
                  Člen 2
               
            
                  Člen 2
               
               
                  Člen 3
               
            
                  Priloga, Opredelitev „luščenega žitnega zrnja“ (oluščenega in brez lupine) in „žitnega zrnja, obrušenega v kašo“
               
               
                  Priloga I, točka A
               
            
                  Priloga, točka A
               
               
                  Priloga I, točka A, I
               
            
                  Priloga, točka B, I, 1
               
               
                  Priloga I, točka A, II, 1, (a)
               
            
                  Priloga, točka B, I, 2, prvi odstavek, (a), (b) in (c)
               
               
                  Priloga I, točka A, II, 1, (b), (i), prva, druga in tretja alinea
               
            
                  Priloga, točka B, I, 2, drugi odstavek
               
               
                  Priloga I, točka A, II, 1, (b), (ii)
               
            
                  Priloga, točka B, I, 2, tretji odstavek
               
               
                  Opomba (*)
               
            
                  Priloga, točka B, II
               
               
                  Priloga I, točka A, II, 2
               
            
                  Priloga, Sejalna analiza
               
               
                  Priloga I, točka B
               
            
                  Priloga, Aparati, prva, druga in tretja alinea
               
               
                  Priloga I, točka B, I, 1, 2 in 3
               
            
                  Priloga, Metoda
               
               
                  Priloga I, točka B, II
               
            
                  —
               
               
                  Priloga II
               
            
                  —
               
               
                  Priloga III